Kristiina Poska

Kristiina Poska (sündinud 12. juulil 1978 Türil) on eesti dirigent.

Haridus
Kristiina Poska on lõpetanud 1994. aastal Türi Muusikakooli klaveri erialal Anne Laimetsa juhendamisel ja 1998. aastal Georg Otsa nimelise Tallinna Muusikakooli koorijuhtimise erialal Merike Toro käe all. Aastatel 1998–2002 õppis ta Eesti Muusikaakadeemias koorijuhtimist Toomas Kapteni dirigeerimisklassis.Elulugu Eesti Muusika Infokeskuses 2003. aastal viibis ta Erasmuse programmi vahetusüliõpilasena Saksamaal Berliinis, kus õppis kahe semestriga ära saksa keele.Anna Gavronski. Saage tuttavaks – maailma kõige hõivatum naisdirigent Kristiina Poska ERR Kultuur, 20.04.2016. 2004–2009 õppis ta orkestridirigeerimist Hanns Eisleri nimelises Berliini kõrgemas muusikakoolis Christian Ehwaldi klassis.Kristiina Poska uuel ametipostil Ajakiri Muusika. 01.11.2017. 2009–2011 oli ta Ehwaldi juures täiendõppes (Konzertexamen), mille lõpetas kiitusega.Jüri Reinvere. Seal, kus lõpevad majad - ja natuke edasi. Hetki Kristiina Poskaga Ajakiri Muusika. 01.06.2013.

Töö ja looming
Aastatel 2006–2011 oli Poska Berliini Humboldti Ülikooli sümfooniaorkestri Capella Academica peadirigent. 

Aastatel 2012–2016 töötas ta Komische Oper Berlini dirigendina. Ta oli selle ooperiteatri esimene naisdirigent ja esimene eestlane, kelle ooperiteatri juhtkond kutsus kapellmeistri ehk teise dirigendi ametikohale. 

Hooajast 2019/2020 töötas ta Šveitsi Baseli teatri peadirigendi-muusikajuhina. Samast hooajast kuni 2025. aasta kevadeni töötas ta ka Flandria sümfooniaorkestri peadirigendina Belgias Gentis. Flandria orkestriga valmis tal Fuga Libera plaadifirma kaudu ilmunud kogumik kõigi Beethoveni sümfooniate salvestistega.Anne Aavik. Arvustus. Väikeses saalis suurt pilti vaatamas ERR Kultuur, 04.05.2025. 

Aastatel 2021–2023 oli ta ühtlasi Läti Rahvusliku Sümfooniaorkestri külalispeadirigent.Kristiina Poska is going to be Principal Guest Conductor of LNSO Läti Rahvusliku Sümfooniaorkestri koduleht. Vaadatud 27.11.2025. 

Alates 2025. aasta suvest on ta projektipõhise Prantsuse noorteorkestri Orchestre Français des Jeunes muusikajuht – esimese naisdirigendina sellel ametikohal.Anneli Ivaste. Kristiina Poska: Beethoveni 9. sümfooniat on praegu hädavajalik esitada ERR Kultuur, 21.04.2025.

Külalisdirigendina on Kristiina Poska juhatanud Norra Rahvusooperis (Bizet' "Carmen"), Zürichi Ooperiteatris (Valtinoni "Võlur Oz"), Soome Rahvusooperis (Mozarti "Figaro pulm"), Hamburgi Riigiooperis (Mozarti "Röövimine Serailist"), Viini Rahvusooperis (Donizetti "Viva la mamma"), Klagenfurti linnateatris (Mozarti "Võluflööt") ja Stockholmi Kuninglikus Ooperi- ja Balletiteatris (Mozarti "Võluflööt"). Ta on juhatanud ka Mozarteumorchester Salzburgi Austrias (2018) ja Liverpooli Filharmooniaorkestrit Suurbritannias (2025).Debut Royal Liverpool Philharmonic Kristiina Poska koduleht. Vaadatud 27.11.2025.

Eestiga seotud kontserttegevus
Estonia kontserdisaali laval oli Poska dirigendina esimest korda 2014. aasta mais Tallinna Kammerorkestri ees. 2016. aasta mais dirigeeris ta sealsamas Eesti Riikliku Sümfooniaorkestri hooaja lõppkontserti. ERSO-t juhatas ta ka 2017. aastal Eesti muusika päevade avakontserdil.ERSO hooaja lõppkontserti dirigeerib maailma hõivatuim naisdirigent Kristiina Poska ERSO koduleht. 10.05.2016. 

2018. aasta jõulude eel juhatas ta ERSO-t Eesti Kontserdi kontserdisarja "Romantika" avakontserdil, millest tegi ülekande ERR Klassikaraadio. Kavas olid Beethoveni klaverikontsert nr 5 Es-duur ja Mahleri sümfoonia nr 5.Täna kontserdisaalis. Eesti Riiklik Sümfooniaorkester ja Kristiina Poska ERR Klassikaraadio, 21.12.2018. 

2024. aasta veebruaris dirigeeris ta Saksamaal Dortmundi kontserdimajas Arvo Pärdi loomingu festivalil "Zeitinsel Arvo Pärt" Lääne-Saksa Ringhäälingu (WDR) sümfooniaorkestrit.Saksamaal algab Arvo Pärdile pühendatud festival ERR Kultuur, 14.02.2024. 

2024. aastal käisid Eesti Filharmoonia Kammerkoor ja Flandria Sümfooniaorkester dirigent Kristiina Poska juhatusel ühisel ringreisil Prantsusmaal, Belgias ja Hollandis; Wolfgang Amadeus Mozarti ja Tõnu Kõrvitsa teostega tähistati ka Eesti Vabariigi aastapäeva.Joosep Värk. Kristiina Poska: Eesti Filharmoonia Kammerkoor on hiilgavas vormis ERR Kultuur, 27.02.2024. 2025. aastal võeti samade muusikakollektiividega sarnane Lääne-Euroopa turnee ette juba kolmandat korda, seekord oli repertuaari pearõhk Beethoveni 9. sümfoonial.Joakim Klementi. Eesti Filharmoonia Kammerkoor lõpetas Kristiina Poska juhatusel Lääne-Euroopa turnee ERR Kultuur, 07.04.2025. Aprillis 2025 esinesid samad kollektiivid Estonia kontserdisaalis ja Pärnu kontserdimajas, esitusele tulid Beethoveni "Sümfoonia nr 9 d-moll" ning Beethoveni "Koorifantaasia" klaverile, koorile ja orkestrile. Solistidena tegid kaasa Lukas Geniušas (klaver), Mirjam Mesak (sopran), Yena Choi (sopran), Annely Peebo (metsosopran), Benjamin Hulett (tenor), Raul Mikson (tenor) ja Priit Volmer (bass).Anneli Ivaste. Kristiina Poska: Beethoveni 9. sümfooniat on praegu hädavajalik esitada ERR Kultuur, 21.04.2025.

2025. aasta üldlaulupeo avakontserdil dirigeeris ta Eesti Riiklikku Sümfooniaorkestrit, kes esitas Eino Tambergi "Pastoraali".Laulupeo kava 2025. aasta üldlaulupeo koduleht. Vaadatud 08.07.2025.

Saavutused
Poska on pälvinud auhinnalisi kohti ja eripreemiaid paljudel rahvusvahelistel dirigentide konkurssidel Kreekas, Suurbritannias, Saksamaal, Taanis ja mujal. 
 2006 – eripreemia Dimitris Mitropouluse nimelisel rahvusvahelisel dirigentide konkursil Ateenas
 2007 – I preemia Remscheid-Solingenis Bergische Symphoniker Orkestriakadeemia V naisdirigentide konkursil Saksamaal
 2010 – kolme parema hulgas Donatella Flicki nimelisel dirigeerimiskonkursil Londonis
 2012 – III preemia ja publikupreemia rahvusvahelisel Nikolai Malko nimelisel noorte dirigentide konkursil Kopenhaagenis
 2013 – Saksa Muusikanõukogu ja Berliini Kontserdimaja aasta noore dirigendi preemia

Maailma suurima klassikalise muusika ürituste andmebaasi Bachtrack 2015. aasta andmetel oli Kristiina Poska maailma kõige hõivatum naisdirigent.

 Tunnustus 
 2013 – Eesti Kultuurkapitali helikunsti sihtkapitali aastapreemia (särava ja rahvusvahelise tegevuse eest dirigendina ooperite väljatoomisel)

Isiklikku
Kristiina Poska on vasakukäeline.Riina Luik, Eestlanna, kes raputab ooperimaailma Postimees, 13.08.2013. Alates 2003. aastast õppis ja elas ta peamiselt Saksamaal.Vilja Kiisler. Kristiina Poska: alles nüüd hakkame avastama, mida tähendab naiselik tugevus Delfi/LP, 30.01.2026.

Ta on abielus flaami muusikaintendandi Frederikiga, paaril on 2023. aastal sündinud poeg. Pere elab Belgias Gentis, kuid käib sageli Kristiina Poskaga tööreisidel kaasas.Andrus Karnau. Nädala persoon ⟩ Kristiina Poska: laulupidu annab jõudu, mida praegu hädasti vaja Postimees.ee, 12.07.2025.Minu Eesti. Kristiina Poska ERR Klassikaraadio, 16.12.2018.Jüri Reinvere. Seal, kus lõpevad majad - ja natuke edasi. Hetki Kristiina Poskaga Ajakiri Muusika, 01.06.2013.Vilja Kiisler. Kristiina Poska: alles nüüd hakkame avastama, mida tähendab naiselik tugevus Delfi/LP, 30.01.2026.

Viited

Välislingid
Kristiina Poska koduleht
Jüri Reinvere. "Seal, kus lõpevad majad - ja natuke edasi. Hetki Kristiina Poskaga" Muusika 6–7, 2013
"Plekktrumm" ETV saade, 25. aprill 2016
Performer: Kristiina Poska bachtrack.com
Beethoveni 5. sümfoonia Flandria Sümfooniaorkestri esituses, dirigent Kristiina Poska, salvestatud 15. jaanuaril 2021 Gentis

Kategooria:Eesti dirigendid
Kategooria:Eesti Muusika- ja Teatriakadeemia vilistlased
Kategooria:Sündinud 1978